Brandur Sandoy

Brandur Sandoy (født 23. april 1973 på Sandur) er en færøysk politiker, entreprenør og gårdbruker.

Han var borgermester i Sands kommuna fra 2009 til 2019. Han har møtt fast på Lagtinget som varamann for utenriksminister Jørgen Niclasen fra 2011 til 2015 og på nytt for Elsebeth Mercedis Gunnleygsdóttur fra 2019 til 2021. Sandoy representerte Fólkaflokkurin, men meldte seg ut som følge av regjeringskrisen i 2021.

Han vokste opp på Skemmugarður på Sandur, gikk videregående skole på Suðuroy og tok høyere forberedelseseksamen (HF) i 1993. Han vurderte å studere ved Den Kongelige Veterinær- og Landbohøjskole, men flyttet tilbake til Sandur og drog til sjøs. I 1997 overtok han farsgården med sauedrift. Etter 2004 har Sandoy også hatt andre jobber i tillegg til gårdsdriften. Han driver entreprenørfirmaet BS-SMÍÐ.

Brandur Sandoy har vært fotballspiller. I 1990-årene var han forsvarsspiller for B71 Sandoy, og i 1996 spilte han to internasjonale kamper mot APOEL FC i UEFA Intertoto Cup.

Referanser 

Færøyske lagtingsmedlemmer
Færøyske borgermestre
Færøyske bønder
Færøyske forretningsfolk
Færøyske sjøfolk
Færøyske fotballspillere
Fotballspillere for B71 Sandoy
Personer fra Sandur
Portal:Færøyene/artikler